Møde+d.+12.+august+i+Kafax

=KBHFF stormøde d. 12. august 2009=

Et fantastisk møde med mere end 30 fremmødte, masser af god energi, gode idéer og handling!

Andreas introducerede kort hvad fødevarefællesskabet går ud på, som beskrevet i vores manifest Derefter fortalte Nikolaj kort om KBHFF's historie indtil nu, og om hvordan dette nu er den tredje inkarnation af fødevarefællesskabet og alle de erfaringer vi har gjort os undervejs.

Status er nu, at vi ikke har et færdigt supermarked, og at det får vi ikke lige med det samme. Men vi arbejder derfor på to spor:
 * Vision og ambition**
 * 1) Kortsigtet - målet er at få butikken i Kafax op at køre så hurtigt som muligt og skaffe økologiske grøntsager til salg til vores medlemmer. Dette kalder vi "den lille maskine" - fordi den ikke er svær at sætte i gang, og samtidig kan den skabe energi og fremdrift omkring hele organisationen. Der kommer flere mennesker i butikken, og folk har mere tiltro til fødevarefællesskab, der har fødevarer til salg. Den lille maskine starter med salg af kasser i Kafax d. 26. august.
 * 2) Langsigtet - målet er at lave et rigtigt økologisk kooperativt supermarked på linje med [|Park Slope Food Coop] i New York, som har været en vigtig inspiration for KBHFF. Det er et super-velfungerende medlemsdrevet supermarked med fødevarer i bedste kvalitet til 20-40% billigere end andre supermarkeder - til salg for alle deres 15.000 medlemmer. Det er det samme vi vil på sigt! Derfor kalder vi dette mål for "den store maskine" fordi den i langt højere grad er sværere at få i omdrejninger, og der skal laves meget mere benarbejde for at få den i gang.

Med disse to spor håber vi at kunne engagere både de, der bare har et pragmatisk behov for billige fødevarer nu og her, og de, der har en mere langsigtet vision om at kunne skabe en kooperativ virksomhed som lægger vægt på sociale, lokale, bæredygtige og fødevaremæssige værdier og dermed gentænker hvad en virksomhed er.

Derefter tog vi en kort introduktionsrunde, hvor alle de tilstedeværende kort beskrev hvem de er og hvorfor de var kommet, og det var hurtigt meget tydeligt at alle synes at det er en fremragende idé og i høj grad er enige med de positive holdninger, som kommer til udtryk i vores manifest. Det lød i høj grad som om, at de fremmødte både var interesserede at få den lille og den store maskine kom i gang.

Andreas gennemgik kort, hvordan KBHFF er organiseret i 3-timersvagter, arbejdsgrupper og et driftskollektiv.
 * Organisation**

Så var det tid til at fordele sig i arbejdsgrupper og 3-timersvagter. Det er vigtigt, at understrege, at medlemmerne af arbejdsgrupperne typisk forpligter sig til at arbejde gennem arbejdsgrupperne, hvilket gerne er mere end 3 timer om måneden, og det forventes derfor ikke at de også skal tage 3-timersvagter oveni.

Den typiske tre-timers vagt rummer alle de opgaver, der ikke er knyttet til en arbejdsgruppe. Disse opgaver er typisk i butikken, herunder vareafhentning, varehåndtering, pakning af kasser, vedligehold af lager og handel. På kort tid fik vi næsten besat alle butiksvagter for de næste tre måneder. Sådan! Hvis du gerne vil være medlem og tage en tre-timersvagt, kan du kontakte butiksgruppen på butik@kbhff.dk.
 * 3-timersvagterne**

Butiksgruppen står for den daglige drift af butikken i Korsgade 19, herunder at lave vagtplaner og styre den daglige økonomi. Mødet i butiksgruppen gik konkret på at organisere de forskellige arbejdsopgaver og vagtskemaer, der er i forbindelse med 3-timersvagterne. Disse opgaver kan ses på Butiksgruppens wikiside. Hvis du gerne vil være en del af butiksgruppen, kan du kontakte butiksgruppen på butik@kbhff.dk.
 * Butiksgruppen**

Kommunikationsgruppen arbejder med at sprede budskabet om Københavns Fødevarefællesskab på nettet, på flyers og andre steder. Gruppen er også ansvarlig for administrationen af den interne kommunikation ved hjælp af wiki, mailing-lister, SMS-telefon mv. Kommunikationsgruppen er gået i gang med at udvikle en visuel identitet (logo mm.) for KBHFF og designe flyers, plakater og andet, der kan sprede budskabet. Kommunikationsgruppens mange opgaver kan ses på kommunikationsgruppens wikiside. Hvis du gerne vil være en del af kommunikationsgruppen, kan du kontakte kommunikationsgruppens kontaktperson på info@kbhff.dk.
 * Kommunikationsgruppen**

Indkøbsgruppen står for kontakten til leverandører og producenter, samt holder styr på bestillingerne. Indkøbsgruppen arbejdede hurtigt med at få styr på bestillingerne frem til den lille maskines opstart d. 26. august med kontakt til landmænd og transport ind til København. Hvis du gerne vil være en del af indkøbsgruppen, kan du kontakte indkøbsgruppens kontaktperson på indkoeb@kbhff.dk.
 * Indkøbsgruppen**

er det samlende og koordinerende organ for arbejdsgrupperne. Kollektivet består af aktive medlemmer af de enkelte arbejdsgrupper, som indvilliger i at deltage i driftsmøder hver 14. dag og forpligtiger sig på at holde fællesskabet på overordnet ret kurs. Pt. er der 8 medlemmer af kollektivet, og der er plads til flere, der har lyst til at engagere sig. Kollektivet står især for nogle af den mere langsigtede planlægning i forhold til den store maskine, herunder forretningsplan, udarbejdelse af vedtægter mv. Hvis du har mod på at engagere dig i KBHFF på længere sigt og tage del i driftskollektivet, så skriv til info@kbhff.dk.
 * Driftskollektivet**

Alle arbejdsgrupperne er i gang med at forberede åbningen af butikken d. 26. august. Hvis du ønsker at bestille varer til afhentning der, så skal du sende din bestilling (lille eller stor kasse med frugt og grønt til hhv. 100 eller 200 kr) til Indkøbsgruppen på indkoeb@kbhff.dk senest kl. 17 Mandag d. 17. august 2009. Husk at skrive navn og email-adresse.
 * Hvad nu?**

Når du kommer for at hente din kasse onsdag d. 26. august skal du huske: KONTANTER: - 100 kr for medlemskab af KBHFF hvis du ikke allerede har betalt - betaling for den kasse du har bestilt (100 eller 200 kr alt efter kassens størrelse) - betaling forud for den følgende uges kasse, hvis du ønsker at fortsætte din bestilling. Det er kun denne første gang, at man ikke skal betale forud for sin kasse.

Vi ses til KBHFF's genåbning onsdag d. 26. august! :-)